*Príloha č.4 k Výzve na predkladanie cenovej ponuky*

***N á v r h***

**ZMLUVA O DIELO**

**uzavretá v zmysle § 536 a nasl. zákona č. 513/1991 Zb. Obchodný zákonník**

**v znení neskorších predpisov**

(ďalej len „zmluva“)

*Objednávateľ:* **Verejná knižnica Jána Bocatia V Košiciach**

zastúpený: Ing.Soňa Jakešová, riaditeľka

sídlo: Hlavná 48, 042 61 Košice

IČO: 31 297 838

DIČ: 20 214 52 862 (neplatca DPH)

bankové spojenie: Štátna pokladnica

číslo účtu: SK6081800000007000184630

SWIFT: SPSRSKBA

**a**

*Zhotoviteľ:*

zastúpený: ..............................................................

sídlo: ..............................................................

IČO: ..............................................................

DIČ: .............................................................

IČ DPH: .............................................................

bankové spojenie: ..............................................................

číslo účtu: ..............................................................

SWIFT: ..............................................................

# Preambula

Podkladom pre uzavretie tejto zmluvy je výsledok verejného obstarávania pre zákazku s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky: **„Modernizácia regionálneho oddelenia a riešenie interiéru Knižnice I. Chalupeckého – vypracovanie interiérovej štúdie a projektovej dokumentácie“.**

1.1 Dielo definované v Článku I.,bod 1 tejto Zmluvy je súčasťou implementácie projektu : Nástroj Európskej únie na obnovu (v rámci programu Integrovaný regionálny operačný program (ďalej len „IROP”) Prioritná os: 7. REACT-EÚ Investičná priorita: 7.1 - Podpora nápravy dôsledkov krízy v kontexte pandémie COVID-19 a príprava zelenej, digitálnej a odolnej obnovy hospodárstva Špecifický cieľ: 7.7: Podpora udržateľnosti a odolnosti kultúrnych inštitúcii.

* 1. Zhotoviteľ vyhlasuje, že spĺňa všetky podmienky a požiadavky, uvedené v tejto Zmluve, je oprávnený tuto Zmluvu uzatvoriť a že je spôsobilý riadne splniť záväzky zhotoviteľa podľa tejto zmluvy.

**Článok I**

## Predmet zmluvy

* 1. Predmetom zmluvy je vypracovanie interiérovej štúdie a projektovej dokumentácie interiéru, a ktorá bude obsahovať:

1/ návrh riešenia interiéru v určených interiérových priestoroch knižnice, navigačného systému, ktorý umožní výrobu/nákup jednotlivých inštalačných prvkov a nábytku (cenový odhad)

2/ technické riešenie vrátane: obsahovej časti, ktorá umožní výrobu jednotlivých prvkov rôznych rozmerov a materiálového zloženia, spĺňajúci požiadavky na odbornú ochranu a bezpečnosť kníh, ako aj bezpečnosť čitateľov. Návrh nábytku a ostatného vybavenia miestností, grafického vyjadrenia materiálov, vypracovanie výtvarno-architektonického, technického návrhu tvarov atypických prvkov zariadenia, musí prioritne vychádzať zo základného priestorového členenia riešených priestorov, uvedenie rozmerov prvkov, ich konštrukčné riešenie, farebného riešenia materiálov. Riešenie musí rešpektovať podstatné znaky a hodnotu zbierok kníh. Súčasne musí brať do úvahy potrebu čitateľov (podrobný rozpočet riešenia knižnice).- cenová ponuka+ špecifikácia predmetu plnenia (ďalej „dielo“) *Príloha č. 1*, v rozsahu a za podmienok dojednaných v tejto zmluve v súlade s predloženou cenovou ponukou zo dňa ....................... a záväzok objednávateľa riadne zhotovené dielo prevziať a zaplatiť zhotoviteľovi dohodnutú cenu diela.

* 1. Projektová dokumentácia bude vypracovaná v dvoch častiach:

1/ architektonická štúdia-návrh riešenia interiéru-odhad nákladov na realizáciu

2/ Vypracovanie projektovej dokumentácie + podrobný rozpočet riešenia knižnice

* + - v písomnej (tlačenej) podobe v počte 4 paré,
    - v digitálnej podobe na CD/DVD vo formáte PDF 1-krát,
    - v digitálnej podobe na CD/DVD vo formáte DGN/DXF/DWG, textová časť vo formáte Microsoft Word 1-krát.

**Článok II**

## Miesto a čas vykonania diela

* 1. Miesto realizácie diela: Historická budova Barkóczyho palác, sídlo Verejnej knižnice Jána Bocatia, Hlavná 48, 040 62 Košice.
  2. Zhotoviteľ sa zaväzuje spracovať projektovú dokumentáciu a odovzdať ju objednávateľovi do:

1. časť do dvoch týždňov od zverejnenia podpísanej Zmluvy o dielo
2. časť do 60 dní od podpísania zmluvy o NFP
   1. Zhotoviteľ sa zaväzuje spracovať dielo do dohodnutého termínu uvedeného v bode 2.2 tohto článku. V prípade, že zhotoviteľ vykoná dielo pred dohodnutým termínom, objednávateľ sa zaväzuje riadne zhotovené dielo prevziať aj v skoršom ponúknutom termíne.
   2. Dodržiavanie termínu realizácie diela zo strany zhotoviteľa bude závisieť od riadnej a včasnej súčinnosti objednávateľa dohodnutej v zmluve. Po dobu omeškania objednávateľa s poskytnutím súčinnosti nebude zhotoviteľ v omeškaní s plnením záväzku.

# Článok III

## Zmluvná cena

* 1. Cena za vyhotovenie diela v rozsahu podľa článku I. bod 1.1 tejto zmluvy je stanovená dohodou zmluvných strán v súlade so zákonom č. 18/1996 Z.z. o cenách v znení neskorších predpisov a vyhláškou č. 87/1996 Z.z. v znení neskorších predpisov vo výške:.

1. Zmluvná cena diela bez DPH: ..................... Eur (*slovom: EUR*)

Výška DPH 20 %: Eur

Zmluvná cena diela vrátane DPH: ..................... Eur (*slovom: EUR*)

1. Zmluvná cena diela bez DPH: ..................... Eur (*slovom: EUR*)

Výška DPH 20 %: Eur

Zmluvná cena diela vrátane DPH: ..................... Eur (*slovom: EUR*)

Zmluvná cena je zaokrúhlená na dve desatinné miesta.

Zhotoviteľ je/nie\* platiteľom DPH *(\*nehodiace sa prečiarknite*).

* 1. Zmluvné strany sa dohodli, že zmluvnú cenu predmetu plnenia nie je počas trvania zmluvného vzťahu možné meniť a dopĺňať. Cena je maximálna a konečná.

# Článok IV

## Platobné podmienky

* 1. Objednávateľ neposkytne zálohu ani preddavok na realizáciu diela.
  2. Objednávateľ je povinný zaplatiť zhotoviteľovi celkovú dohodnutú cenu diela po protokolárnom odovzdaní diela zhotoviteľom.
  3. Faktúra vyúčtovania bude vystavená do 20 *(dvadsiatich)* pracovných dní od odovzdania diela objednávateľovi.
  4. Doba splatnosti faktúry je do 20 *(dvadsiatich)* dní od doručenia faktúry objednávateľovi.
  5. Úhrada faktúry bude realizovaná formou bezhotovostného platobného styku. Faktúra sa považuje za zaplatenú okamihom odpísania fakturovanej čiastky z účtu objednávateľa v prospech účtu zhotoviteľa.
  6. Zhotoviteľ predloží objednávateľovi faktúru vrátane príloh v dvoch vyhotoveniach v písomnej forme

alebo v elektronickej forme na e-mailovú adresu: [vkjb@vkjb.sk](mailto:vkjb@vkjb.sk)

* 1. Faktúra musí mať náležitosti daňového dokladu v súlade so zák. č. 222/2004 Z. z. o dani z pridanej hodnoty v platnom znení a zákonom č. 431/2002 Z.z. o účtovníctve v platnom znení.
  2. V prípade, že faktúra nebude obsahovať náležitosti uvedené v predchádzajúcom bode, objednávateľ bude oprávnený vrátiť ju zhotoviteľovi na doplnenie. V takom prípade nová lehota začne plynúť doručením opravenej faktúr objednávateľovi.

# Článok V

## Podmienky vykonania diela

* 1. Zhotoviteľ sa zaväzuje vykonať dielo vo vlastnom mene a na vlastnú zodpovednosť v požadovanom rozsahu

a kvalite.

* 1. Zhotoviteľ vyhlasuje a podpisom tejto zmluvy potvrdzuje, že je riadne oboznámený s rozsahom a povahou diela, že správne vyhodnotil a ocenil všetky práce trvalého či dočasného charakteru, ktoré sú nevyhnutné pre plnenie záväzkov plynúcich z tejto zmluvy.
  2. Zhotoviteľ sa zaväzuje:
     + akceptovať všetky požiadavky objednávateľa k predmetu diela;
     + strpieť výkon kontroly súvisiaceho s plnením predmetu zmluvy kedykoľvek počas platnosti a účinnosti tejto zmluvy, a to oprávnenými osobami a poskytnúť im všetku potrebnú súčinnosť. Oprávnenými osobami na výkon kontroly sú osoby písomne poverené objednávateľom;
     + protokolárne odovzdať dielo objednávateľovi.
  3. Objednávateľ sa zaväzuje:
     + poskytnúť potrebnú súčinnosť zhotoviteľovi , t.z. sprístupnenie priestorov, ktorých sa predmet diela týka, informácie k predmetu diela a konzultácie podľa potreby aj na základe vyžiadania zhotoviteľom,
     + poskytnúť zhotoviteľovi všetky potrebné doklady a podklady v záujme riadneho a nerušeného výkonu diela
     + protokolárne prevziať vykonané dielo a včas uhradiť faktúry za vykonané dielo.
  4. V odôvodnených prípadoch je objednávateľ oprávnený dať zhotoviteľovi pokyn na prerušenie prác na diele

alebo jeho časti.

* 1. Prerušenie prác na diele môže nastať z dôvodov:
     1. Nepredvídateľných okolností nezávislých a nezapríčinených zhotoviteľom alebo objednávateľom.
     2. Zásahu vyššej moci – zvláštna právna skutočnosť, spočívajúca v mimoriadnej, nepredvídateľnej, neodvrátiteľnej a nezavinenej udalosti. Môže ju predstavovať neovplyvniteľné štátne nariadenie alebo prírodná udalosť.
  2. Zhotoviteľ nebude povinný plniť tieto zmluvné podmienky do doby pokiaľ takéto podmienky resp. ich následky budú trvať. Objednávateľ nebude oprávnený v tomto prípade nárokovať si kompenzáciu za oneskorenie alebo zrušenie zmluvy. Časové lehoty sa náležite upravia písomne vzájomnou dohodou.
  3. Zmluvné strany sa dohodli, že zhotoviteľ nie je oprávnený jednostranne prerušiť vykonávanie diela bez súhlasu objednávateľa.
  4. Zmluvné strany sa dohodli na odovzdaní a prevzatí diela v sídle objednávateľa.

# Článok VI

## Zmluvné pokuty a úroky z omeškania

* 1. V prípade, ak zhotoviteľ je v omeškaní so zhotovením diela podľa tejto zmluvy, je povinný uhradiť objednávateľovi zmluvnú pokutu vo výške 0,05% z celkovej ceny diela za každý aj začatý deň omeškania
  2. V prípade, že objednávateľ nezaplatí v lehote splatnosti fakturovanú sumu, berie na vedomie, že zhotoviteľ je oprávnený účtovať úroky z omeškania vo výške 0,05% z celkovej ceny diela za každý deň omeškania po uplynutí doby plnenie dohodnutej v tejto zmluve.
  3. Úroky z omeškania sa neuplatnia v prípade zásahu vyššej moci, alebo v prípade, ak omeškanie jednej zo zmluvných strán zavinila druhá strana tým, že preukázateľne neposkytla potrebnú súčinnosť.

# Článok VII

## Spôsob použitia diela a rozsah licencie

* 1. Ak plnením podľa tejto zmluvy bude vytvorené autorské dielo podľa zákona č. 185/2015 Z.z. autorský zákon (ďalej „autorské dielo“) je zhotoviteľ nositeľom autorských práv k autorskému dielu alebo jeho časti vykonanému podľa tejto zmluvy a je oprávnený poskytnúť objednávateľovi autorské dielo alebo jeho časť v súlade s podmienkami tejto zmluvy.
  2. Zhotoviteľ objednávateľovi udeľuje výhradnú licenciu v súlade s príslušnými ustanovenia Autorského zákona a to v územne a vecne neobmedzenom rozsahu a neobmedzene, čo do počtu použití.
  3. Zhotoviteľ udeľuje licenciu objednávateľovi bezodplatne.
  4. Objednávateľ nadobúda vlastnícke právo k projektovej dokumentácii momentom jej prevzatia, pričom týmto momentom nadobúda objednávateľ aj všetky majetkové práva k autorskému dielu vyplývajúce z autorského zákona.

# Článok VIII

## Záručná doba

* 1. Zhotoviteľ diela poskytuje objednávateľovi záručnú dobu 60 mesiacov.
  2. Záručná doba začína plynúť od odovzdania a prevzatia predmetu tejto zmluvy – projektovej dokumentácie.

# Článok XI

## Osobitné ustanovenia

* 1. Zmluvné strany si vyhradzujú právo zvolať pracovnú poradu v priebehu zhotovovania diela vždy, pokiaľ to bude ktorákoľvek zo zmluvných strán požadovať. Na každej pracovnej porade sa zúčastnia zástupcovia oboch zmluvných strán. Spoločné pracovné stretnutia sa dohadujú písomne – elektronickou formou minimálne jeden pracovný deň vopred.
  2. Objednávateľ si vyhradzuje právo, že zhotovovanie diela je počas jeho zhotovovania oprávnený kontrolovať, prerokúvať a pripomienkovať.
  3. Zhotoviteľ zodpovedá za to, že dielo bude vyhotovené v riadne a v súlade so zmluvou, že sa zhoduje s údajmi v sprievodných dokladoch a bude mať vlastnosti dohodnuté v zmluve. Zhotoviteľ zodpovedá za vady, ktoré má dielo v čase jeho odovzdania. Za vady, ktoré sa prejavia po odovzdaní diela zodpovedá zhotoviteľ len vtedy, ak boli spôsobené porušením jeho povinností. Tieto vady si objednávateľ uplatní u zhotoviteľa na základe písomnej reklamácie.
  4. Zhotoviteľ sa zaväzuje, že do 5 (piatich) pracovných dní zaujme stanovisko k predmetu reklamácie a s odstránením vád diela začne najneskôr do 2 (dvoch) pracovných dní odo dňa uznanej písomnej reklamácie.
  5. Ak zhotoviteľ písomne uplatnené vady v dohodnutej lehote neodstráni, je povinný zaplatiť objednávateľovi zmluvnú pokutu za neodstránenie vád počas záručnej doby vo výške 0,05 % z celkovej ceny diela za každý i začatý deň omeškania.
  6. Zmluvné strany sa dohodli, že akékoľvek zmluvné pokuty na základe tejto zmluvy sa môžu navzájom kumulovať.
  7. Zhotoviteľ bez predchádzajúceho písomného súhlasu objednávateľa nemá právo previesť práva a povinnosti z tejto zmluvy na tretiu osobu. Zmluvné strany sa výslovne dohodli, že bez predchádzajúceho písomného súhlasu objednávateľa nie je zhotoviteľ oprávnený ani postúpiť akékoľvek pohľadávky tretej osobe, ktoré mu vznikli voči objednávateľovi pri odovzdaní a prevzatí diela.

# Článok X

## Mlčanlivosť

10.1Zhotoviteľ sa zaväzuje zachovávať mlčanlivosť o všetkých skutočnostiach, s ktorými sa oboznámil pri realizácii

diela a bez súhlasu objednávateľa ich neposkytne tretej osobe.

# Článok XI

## Právo odstúpiť od zmluvy

* 1. Zmluva sa uzatvára na dobu určitú do splnenia záväzkov oboch zmluvných strán vyplývajúcich z predmetu Zmluvy uvedeného v *Prílohe č. 1* tejto Zmluvy.
  2. Objednávateľ je oprávnený odstúpiť od zmluvy podľa § 344 a nasl. Obchodného zákonníka alebo za podmienok v zmluve ustanovených, najmä:
     1. ak zhotoviteľ neplní kvalitatívno-technické parametre a podmienky zhotovovania predmetu zmluvy určeným touto zmluvou, a napriek písomnému upozorneniu objednávateľa nevykoná nápravu v určenej lehote;
     2. ak zhotoviteľ aj napriek písomnému upozorneniu objednávateľa pokračuje v chybnom plnení alebo aj napriek upozorneniu v primeranej lehote mu určenej na odstránenie vady túto neodstránil;
     3. ak zhotoviteľ bezdôvodne nedokáže vykonať dielo v zmysle zmluvy alebo bez vážneho dôvodu preruší vykonávanie diela;
     4. ak je proti zhotoviteľovi vedené konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie v zmysle zákona č. 7/2005 Z. z. v platnom znení, alebo ak zhotoviteľ v dôsledku svojej platobnej neschopnosti zastaví svoje platby iným dodávateľom, prípadne ak zhotoviteľ vstúpil do likvidácie;
     5. podstatné omeškanie zhotoviteľa, t.j. viac ako 15 (pätnásť) dní v poskytovaní plnenia, nespôsobené objednávateľom.
  3. Zhotoviteľ je oprávnený odstúpiť od zmluvy ak:
     1. objednávateľ bezdôvodne preruší vykonávanie diela, pokiaľ tak nebolo urobené z dôvodu na strane zhotoviteľa;
     2. objednávateľ je v omeškaní s platením za dielo o viac ako 60 dní;
     3. objednávateľ bezdôvodne neprevezme riadne vykonané dielo.
  4. Odstúpiť od zmluvy môže ktorákoľvek zo zmluvných strán z dôvodu podstatného porušenia ustanovení tejto zmluvy. Odstúpenie musí byť písomné a jeho účinky nastanú okamihom doručenia druhej zmluvnej strane.
  5. Zmluvné strany sa dohodli, že zmluvný vzťah môžu skončiť aj iným zákonným spôsobom, ktorý zmluva nevylučuje.
  6. Práce a dodávky realizované ku dňu odstúpenia od zmluvy sa vyúčtujú podľa zmluvných cien v preukázateľnom rozsahu a náhrada škody bude poskytovaná podľa ustanovení Obchodného zákonníka.

# Článok XII

## Záverečné ustanovenia

* 1. Zmluva nadobúda platnosť dňom podpísania zmluvnými stranami a účinnosť deň po zverejnení na webovej stránke [www.vucke.sk.](http://www.vucke.sk/)
  2. Akékoľvek zmeny a doplnenia zmluvy musia byť vykonané vo forme očíslovaných písomných dodatkov, inak sú neplatné.
  3. Práva a povinnosti zmluvných strán, pokiaľ nie sú touto zmluvou výslovne upravené, sa riadia príslušnými ustanoveniami Obchodného zákonníka a iných všeobecne záväzných právnych predpisov.
  4. Zmluva je vyhotovená v dvoch rovnopisoch, po jednom pre každú zmluvnú stranu.
  5. Zmluvné strany vyhlasujú a svojimi podpismi potvrdzujú, že táto zmluva nebola uzavretá v tiesni, ani za nápadne nevýhodných podmienok, že jej jednotlivým ustanovenia porozumeli, tieto sú prejavom ich skutočnej, vážnej a slobodnej vôle a zaväzujú sa ich dobrovoľne plniť.
  6. Neoddeliteľnou súčasťou tejto zmluvy je:

*Príloha č. 1* – cenová ponuka + opis predmetu plnenia

*Za objednávateľa: Za zhotoviteľa:*

V Košiciach, dňa ........................ V .................................., dňa ..........................

....................................................... ....................................................................

Ing. Soňa Jakešová, riaditeľka pečiatka a podpis štatutárneho zástupcu